
64 DR.31.3.2010 

 
akan bertambah baik. Ini sudah pasti akan membantu usaha-usaha kerajaan untuk 
memastikan bahawa pelaburan asing akan dapat ditingkatkan lagi tahun ini dan 
juga tahun depan. 

Terima kasih Ahli Yang Berhormat yang telah menyertai perbahasan. 
Assalamualaikum warahmatullaahi wabarakaatuh. 

Timbalan Yang di-Pertua [Datuk Dr. Haji Wan Junaidi Tuanku Jaafar]: 
Waalaikumsalam warahmatullaahi wabarakaatuh. Terima kasih Yang Berhormat 
Menteri. Saya ingin menjemput Menteri daripada Kementerian Sains, Teknologi 
dan Inovasi. 

 

3.25 ptg. 

Menteri Sains, Teknologi dan Inovasi [Datuk Dr. Maximus Johnity 
Ongkili]: Terima kasih Tuan Yang di-Pertua. Terlebih dahulu izinkan saya bagi 
pihak Kementerian Sains, Teknologi dan Inovasi (MOSTI) mengucapkan ribuan 
terima kasih kepada Ahli-ahli Yang Berhormat yang telah membangkitkan isu-isu 
mengenai dasar, program dan strategi yang telah dilaksanakan oleh kementerian. 
Antara Ahli-ahli Yang Berhormat yang telah membangkitkan perkara-perkara yang 
saya akan ulas nanti ialah Yang Berhormat Ipoh Timur, Yang Berhormat Labis, 
Yang Berhormat Pasir Salak, Yang Berhormat Kepong, Yang Berhormat Rembau, 
Yang Berhormat Simpang Renggam dan Yang Berhormat Johor Bahru.  

Saya mengambil peluang ini untuk memberikan penjelasan berkaitan isu-
isu yang dibangkitkan serta peranan kementerian dalam menjadikan Malaysia 
sebuah negara yang bukan sahaja memperoleh pendapatan yang lebih tinggi 
tetapi juga turut menikmati kehidupan yang lebih sempurna, khususnya melalui 
penggunaan dan eksploitasi sains teknologi dan inovasi. Bagi tujuan ini 
kementerian akan mengambil kira perkembangan terkini dalam konteks berikut 
iaitu perihal Gagasan 1Malaysia, Model Ekonomi Baru (MEB) yang baru sahaja 
diumumkan pada hari kelmarin, Program Transformasi Kerajaan (GTP), Model 
Inovasi Negara dan sememangnya Rancangan Malaysia Kesepuluh. 

Tuan Yang di-Pertua, Kementerian Sains, Teknologi dan Inovasi telah 
diberi tanggungjawab untuk menerajui agenda inovasi negara bagi melonjakkan 
Malaysia menjadi sebuah negara berpendapatan tinggi. Selaras dengan hasrat 
Yang Amat Berhormat Perdana Menteri semasa pembentangan Bajet 2010 dalam 
Dewan yang mulia ini pada 23 Oktober yang lalu. Pendekatan yang digunakan 
oleh MOSTI ialah melaksanakan inovasi yang menyeluruh, dengan izin, total 
innovation. Inovasi menyeluruh merangkumi dan merentasi semua bidang iaitu 
merangkumi inovasi tadbir urus dalam sektor awam dan swasta, kemasyarakatan, 
bandar dan desa, korporat, industri, penyelidikan, penjagaan kesihatan, 
pengangkutan, jaringan keselamatan sosial dan penjenamaan. 

Dalam Model Ekonomi Baru seperti yang diumumkan Yang Amat 
Berhormat Perdana Menteri semalam, inovasi dan kreativiti merupakan tunjang 
kepada proses transformasi ekonomi negara dari high middle income, dengan izin, 
kepada high income. Daripada tujuh pendekatan baru dan lapan teras strategik 
yang diumumkan, peranan Kementerian Sains, Teknologi dan Inovasi akan 
tertumpu kepada tiga pendekatan utama seperti berikut berdasarkan tiga prinsip 
yang diutarakan oleh NEAC iaitu berpendapatan tinggi, kemapanan dan 
keterangkuman (inclusive). 



akan bertambah baik. Ini sudah pasti akan membantu usaha-usaha kerajaan untuk memastikan bahawa pelaburan asing akan dapat ditingkatkan lagi tahun ini dan juga tahun depan. Terima kasih Ahli Yang Berhormat yang telah menyertai perbahasan. Assalamualaikum warahmatullaahi wabarakaatuh. Timbalan Yang di-Pertua [Datuk Dr. Haji Wan Junaidi Tuanku Jaafar]: Waalaikumsalam warahmatullaahi wabarakaatuh. Terima kasih Yang Berhormat Menteri. Saya ingin menjemput Menteri daripada Kementerian Sains, Teknologi dan Inovasi. 3.25 ptg. Menteri Sains, Teknologi dan Inovasi [Datuk Dr. Maximus Johnity Ongkili]: Terima kasih Tuan Yang di-Pertua. Terlebih dahulu izinkan saya bagi pihak Kementerian Sains, Teknologi dan Inovasi (MOSTI) mengucapkan ribuan terima kasih kepada Ahli-ahli Yang Berhormat yang telah membangkitkan isu-isu mengenai dasar, program dan strategi yang telah dilaksanakan oleh kementerian. Antara Ahli-ahli Yang Berhormat yang telah membangkitkan perkara-perkara yang saya akan ulas nanti ialah Yang Berhormat Ipoh Timur, Yang Berhormat Labis, Yang Berhormat Pasir Salak, Yang Berhormat Kepong, Yang Berhormat Rembau, Yang Berhormat Simpang Renggam dan Yang Berhormat Johor Bahru. Saya mengambil peluang ini untuk memberikan penjelasan berkaitan isu- isu yang dibangkitkan serta peranan kementerian dalam menjadikan Malaysia sebuah negara yang bukan sahaja memperoleh pendapatan yang lebih tinggi tetapi juga turut menikmati kehidupan yang lebih sempurna, khususnya melalui penggunaan dan eksploitasi sains teknologi dan inovasi. Bagi tujuan ini kementerian akan mengambil kira perkembangan terkini dalam konteks berikut iaitu perihal Gagasan 1Malaysia, Model Ekonomi Baru (MEB) yang baru sahaja diumumkan pada hari kelmarin, Program Transformasi Kerajaan (GTP), Model Inovasi Negara dan sememangnya Rancangan Malaysia Kesepuluh. Tuan Yang di-Pertua, Kementerian Sains, Teknologi dan Inovasi telah diberi tanggungjawab untuk menerajui agenda inovasi negara bagi melonjakkan Malaysia menjadi sebuah negara berpendapatan tinggi. Selaras dengan hasrat Yang Amat Berhormat Perdana Menteri semasa pembentangan Bajet 2010 dalam Dewan yang mulia ini pada 23 Oktober yang lalu. Pendekatan yang digunakan oleh MOSTI ialah melaksanakan inovasi yang menyeluruh, dengan izin, total innovation. Inovasi menyeluruh merangkumi dan merentasi semua bidang iaitu merangkumi inovasi tadbir urus dalam sektor awam dan swasta, kemasyarakatan, bandar dan desa, korporat, industri, penyelidikan, penjagaan kesihatan, pengangkutan, jaringan keselamatan sosial dan penjenamaan. Dalam Model Ekonomi Baru seperti yang diumumkan Yang Amat Berhormat Perdana Menteri semalam, inovasi dan kreativiti merupakan tunjang kepada proses transformasi ekonomi negara dari high middle income, dengan izin, kepada high income. Daripada tujuh pendekatan baru dan lapan teras strategik yang diumumkan, peranan Kementerian Sains, Teknologi dan Inovasi akan tertumpu kepada tiga pendekatan utama seperti berikut berdasarkan tiga prinsip yang diutarakan oleh NEAC iaitu berpendapatan tinggi, kemapanan dan keterangkuman (inclusive).